Kirkwall
Kirkwall (škotsko-gelski: Baile na h-Eaglais) je grad u arhipelagu Orkney na sjeveru Škotske
od 7,045 stanovnika, on je i administrativni centar područnih vijeća (council area) i 
namjesništva (lieutenancy area) - Orkney.

Geografske karakteristike
Kirkwall leži na sjevernoj obali najvećeg otoka tog arhipelaga Mainland, i to gotovo u sredini, na mjestu gdje je on najuži.

Historija
Norveški Vikinzi podigli su tokom 12. vijeka katedralu od crvenog pješčenjaka, posvećenu sv. Magnusu, ona je i danas dominantna građevina u mjestu.

Kirkwall je postao kraljevski grad 1486.tek kad je Arhipelag Orkney postao dio Kraljevine Škotske - 1472.
Kirkwall je pitoreskni gradić uskih kamenom popločenih uličica, ima nekoliko starih dobro očuvanih građevina iz 17. vijeka i ruševine biskupske i 
grofovske palače.

Privreda i transport
Kirkwall je prije svega administrativno - trgovačko servisni centar cijelog Arhipelaga Orkney.
On ima malo brodogradilište, pored toga i pogone za obradu lokalnih poljoprivrednih proizvoda, destilerije whiskya, 
sirane, i pakirnice jaja. Pored tog za ekonomiju grada značajan je naftni terminal Flotta u zaljevu Scapa Flow, udaljen 19 km
jugozapadno, u koji se doprema nafta sa polja u Sjevernom moru Piper i Claymore. Dio stanovnika bavi se snabdjevanjem 
i servisiranjem naftnih platformi.

Izvori

Vanjske veze 

 Kirkwall na portalu Encyclopædia Britannica 
 Kirkwall - Orkney's Capital na portalu Orkneyjar 
Gradovi u Škotskoj